**Razmena studenata - odlazeći studenti**

**PRE ODLASKA NA RAZMENU**

**1.** **Dogovor sa akademskim koordinatorom**

Razmena podrazumeva da ćete u inostranstvu položiti određene predmete koji će vam po povratku biti priznati. Svoje studije zatim nastavljate i završavate na Univerzitetu u Novom Pazaru. **Predmete ne birate sami, već ih birate u dogovoru sa akademskim koordinatorom za razmenu na vašem odseku.**Pre odabira predmeta, akademskom koordionatoru (po potrebi, i na zahtev) dostavljate *Uverenje o položenim ispitima na Univerzitetu u Novom Pazaru* i nastavni plan i program predmeta koje želite da slušate u inostranstvu kako bi mogli da se dogovorite oko izbora predmeta.

**2. Ugovor o učenju**

* U dogovoru sa akademskim koordinatorom sastavljate ***Ugovor o učenju (Learning Agreement)***. Ovaj ugovor omogućava priznavanje ispita nakon povratka sa razmene. Ugovor treba da sadrži sve predmete koje želite da polažete na univerzitetu na kome ćete boraviti, kao i odgovarajuće ekvivalente na našem Univerzitetu. Ukoliko se dogodi da biste želeli da slušate i polažete predmet koji nije moguće priznati u zamenu za neki predmet u okviru studijskog programa na našem Univerzitetu, svakako je potrebno da ga navedete u Ugovoru. **Svi predmeti koje budete položili na univerzitetu u inostranstvu tokom razmene, biće uneti u vaš dodatak diplomi**. **Ugovor čuvate do povratka sa razmene.**
* Ukoliko tokom razmene dođe do promene predmeta koje ste odabrali i polagali, potrebno je da sastavite nov Ugovor o učenju, gde će biti navedeni svi predmeti koje ste položili na univerzitetu u inostranstvu i koji ćete po povratku predati kod svog referenta.
* Ovaj Ugovor o učenju je dokument koji je obavezan za priznavanje i evidentiranje ispita na Univerzitetu u Novom Pazaru . U svakom slučaju, potrebno je ispoštovati procedure samog programa za razmenu.
* Nakon potpisivanja Ugovora od strane vas kao studenta i akademskog koordinatora, Ugovor dostavljate Kancelariji za međunarodnu saradnju, kako bi ugovor bio potpisan i od strane rektora Univerziteta. **Ugovor čuvate do povratka sa razmene.**

**3.** **Formular za studente na razmeni**

Osim Ugovora, a za potrebe evidentiranja studenata na razmeni, morate popuniti *Formular za studente na razmeni preko programa Erazmus+* i poslati ga mejlom na adresu Kancelarije za međunarodnu saradnju, iro@uninp.edu.rs.

**4.** **Regulisanje statusa studenta**

Studenti koji odlaze na razmenu ne gube status studenta za vreme razmene i ne zamrzavanju akademsku godinu. Ipak, pre odlaska na razmenu, neophodno je da regulišete svoj status u studentskoj službi. To znači da treba redovno da upišete godinu (ukoliko možete, dođite lično, ali može doći i neko umesto vas), a kasnije i overite semestar kako biste zadržali aktivan status studenta i birate izborne predmete ukoliko je to potrebno.